Kombinert under Vinter-OL 2010 – Lag

Lagkonkurransen i kombinert under Vinter-OL 2010 i Vancouver ble avholdt den 23. februar 2010 i Whistler Olympic Park i Whistler Britisk Columbia. Laget fra Østerrike, bestående av Michael Gruber, Christoph Bieler, Felix Gottwald og Mario Stecher forsvarer tittelen sin fra Vinter-OL 2006. Det japanske laget, bestående av Yusuke Minato, Taihei Kato, Akito Watabe, og Norihito Kobayashi forsvarte tittelen sin fra Ski-VM 2009.

Resultater

Skihopp
Hvert av de fire lagmedlemmene utførte ett hopp som ble bedømt på samme måte som en olympisk konkurranse i skihopp. Poengsummene for alle hoppene på hvert lag legges så sammen, og brukt til å finne ut hvor mye tidsforskjellen skal være ved start på langrennsdelen av konkurransen. Hver poengforskjell mellom lagene i skihoppkonkurransen resulterer i 1.33 sekunders forskjell på langrennsdelen (ett minutt blir 45 poeng). Skihoppingen begynte med en prøverunde klokken 10:30 UTC-8, mens selve konkurransen begynte 11:30 UTC-8. Finske Ryynänen hadde det lengste hoppet med 138.5 meter, som skaffet finnene en to-sekunders start før amerikanerne.

Langrenn
Starten på stafettløpet på 4 x 5 kilometer var en jaktstart, hvor ett poengs forskjell i skihoppdelen av konkurransen resulterte i et mellomrom på 1.33 sekunder under langrennsløpet. Dette betyr at det første laget som krysser mållinjen blir erklært vinneren. Starttiden for langrennsløpet var klokken 14:00 UTC-8 samme dagen. De tre første lagene i langrennsløpet var Finland (som endte opp som nummer syv), USA og Østerrike. Norske Schmid var kjappest på første runde, og brakte laget opp fra en syvende til en sjetteplass, mens de tre raskeste lagene var USA, Finland og Østerrike. David Kreiner fra Østerrike var raskest andre runde, og i det hele tatt, og brakte laget fra en tredje til en andreplass i løpet av sin runde, noe som gjorde de tre raskeste lagene til USA, Østerrike og Frankrike (som endte opp på fjerdeplass). Felix Gottwald, også fra Østerrike, var raskest i tredje runde, og brakte laget opp på en førsteplass, foran amerikanske Johnny Spillane, mens tyske Eric Frenzel kom forbi franske Sebastian Lacroix, som brakte Tyskland opp på tredjeplass. I siste runde lukket Bill Demong fra USA luken på 14.1 sekunder frem til Østerrike før siste bakke, men Stecher fra Østerrike sikret seieren for laget sitt. Japan, som forsvarte verdensmesterskapstittelen sin, endte opp på en skuffende sjetteplass.

Referanser

Kombinert under Vinter-OL 2010